2017 Nissan Titan S Crew Cab 1N6AA1EK2HN540866 | Baker Nissan Houston, TX
Conditional Sale Price:$26,936
Stock #: 371738 Hier is wat jy die naweek op TV kan kyk.
Jean-Claude van Damme is op sy beste wanneer dit by gevegskuns kom. Hierdie keer vertolk hy die rol van ’n klubbaas wat in die 1920’s van sy vyande af vlug en by die Vreemdelegioen in die woestyn aansluit.
Sylvester Stallone, en feitlik elke ander ster wat al in ’n Hollywood-aksiefliek gesig gewys het, is te sien in die derde aflewering van The Expendables. En net soos by die eerste twee, beteken die draaiboek net mooi niks; alles gaan oor ontploffings en oor wie se skietding die grootste en boosste is.
’n Geneties versterkte sluipmoordenaar gaan op ’n wraaktog nadat hy tydens ’n vorige sending bedrieg is. Gelukkig weet sy base hoe om hom te troef. Of hulle dink hulle weet . . .
’n Jong sierskaatser werp alles in die stryd om ’n kampioen te word.
Drie jong ninja-broers red hul Indiaanse vriendin en haar stam van ’n korrupte sakeman wat gifstowwe op hul reservaat stort.
Hierdie biografie handel oor die persoonlike en professionele vriendskap tussen twee van die beste hartchirurge ter wêreld en hoe hulle saamgewerk het om hul bedryf te verbeter.
Toe ’n soldaat terugkeer huis toe, ontdek hy skurke het sy tuisdorp oorgeneem. Hy neem die reg in eie hande en begin laat die boewe les opsê. Het ons genoem die rol van dié soldaat word vertolk deur niemand anders nie as die WWE-superster The Rock?
New York word aangeval deur Shredder, sy Foot-kliek en ’n bose sakeman. Die verslaggeefster April O’Neil en haar vier tienerjarige ninja-vriende moet tot die redding kom.
’n Waansinnige Britse skeepskaptein jaag ’n Franse oorlogskip met sy skippie om die wêreld. En as hulle nou hul prooi inhaal, wat dan? Die klomp kanonne sal beslis hul storie moet ken . . .